REGLEMENTĂRI PRIVIND ADITIVII ALIMENTARI ÎN UNIUNEA EUROPEANĂ ŞI UNELE STATE MEMBRE

ABSTRACT

Aditivii alimentari au fost definiţi pentru prima dată de către Comisia Codex Alimentarius, organism mixt FAO-WHO, neavând însă forţă juridică obligatorie (I).

Principiile Codex Alimentarius au fost preluate în legislaţia Uniunii Europene, printr-o directivă-cadru şi trei directive speciale privind coloranţii, îndulcitorii şi restul aditivilor alimentari (II). 

Statele membre ale Uniunii Europene au transpus directivele comunitare în dreptul intern (III).

În ceea ce priveşte interzicerea aditivilor alimentari se aplică principiul listei pozitive, conform căruia este interzisă folosirea în procesul de fabricaţie a unui produs alimentar şi/sau a altor aditivi decât cei a căror utilizare este declarată licită. 

Potrivit principiului quantum satis aditivii trebuie folosiţi în produsele alimentare conform bunei practici de producţie. Astfel, nu trebuie folosit un nivel de aditivi mai mare decât este necesar pentru atingerea scopului propus şi nu trebuie folosiţi astfel încât să inducă în eroare consumatorul.

I. INTRODUCERE

Definiţii
Aditivii alimentari se pot defini astfel:

1. substanţe care la origine nu reprezintă o parte constituentă a alimentelor, adăugate în scopul de a modifica - favorabil- însuşirile organoleptice, sau ca o necesitate directă de desfăşurare a anumitor procese tehnologice (Tratat de Igienă-Sebastian Dumitrache);
2. orice substanţă care nu este consumată ca aliment în sine şi nu este folosită ca ingredient constituent al unui aliment, care are sau nu valoare nutritivă, şi care se adaugă intenţionat, cu un scop tehnologic (incluzând modificări organoleptice) în timpul producerii, procesării, preparării, tratării, împachetării, ambalării, transportului şi stocării unui aliment, devenind un component sau afectând într-un fel caracteristicile alimentelor la care se adaugă. Acest termen nu include substanţele contaminante sau pe cele adăugate pentru a îmbunătăţi sau menţine calităţile nutritive, şi nici clorura de sodiu. (Codex Alimentarius FAO-WHO).
       
Standardele generale pentru aditivii alimentari - General Standard for Food Additives/GFSA 



        Naţiunile Unite au creat în anul 1962 Comisia Codex Alimentarius
, ca un grup de lucru mixt FAO
-WHO
.
Rolul Comisiei Codex Alimentarius este de a crea un cod alimentar care să asigure securitatea şi sănătatea consumatorilor. Standardele Codex se referă la praticile igienice în industria alimentară, pesticide în alimente, aditivi alimentari, contaminanţi, etichetare etc. Ele nu sunt obligatorii.
"Codex Alimentarius" este autoritatea de referinţă în ceea ce priveşte elaborarea standardelor de calitate, standardelor din domeniul sănătăţii, securităţii, standardelor de nutriţie, metodelor de standardizare uniformă.
În prezent există aproximativ 270 de Codexuri pentru standarde în diferite domenii. 
Standardele generale pentru aditivii alimentari (GFSA) au fost adoptate în martie 1997, de către guvernele membre ale Codexului, în scopul utilizării lor de către producătorii de alimente, în conformitate cu norma practică de producţie.
În 1970, la nivel european s-a decis ca fiecare aditiv autorizat să fie însemnat, pe etichete sau pe ambalaje, prin codul E. Decizia a fost luată în ideea de a avea o reglementare foarte precisă a aditivilor şi pentru a facilita informarea consumatorilor. De asemenea, un aditiv trebuie să fie aprobat de comitetul menţionat. 
II. REGLEMENTĂRI LA NIVELUL UNIUNII EUROPENE
Legislaţia Uniunii Europene privind aditivii alimentari
 constă într-o directivă-cadru şi trei directive speciale privind :

· coloranţii ;
· îndulcitorii ;

· restul aditivilor alimentari.

Legislaţia Uniunii Europene privind aditivii alimentari are la bază principiul potrivit căruia pot fi utilizaţi numai aditivii autorizaţi în mod explicit. Majoritatea aditivilor alimentari pot fi folosiţi doar în cantităţi limitate, în anumite produse alimentare. Dacă nu sunt prevăzute limite cantitative pentru folosirea unui aditiv alimentar, acesta trebuie utilizat conform bunelor practici de producţie, adică doar atât cât este necesar pentru obţinerea rezultatului tehnologic dorit.
Prin Directiva Consiliului 89/107/CEE
 de apropiere a legislaţiilor statelor membre privind aditivii alimentari autorizaţi pentru utilizarea în produsele alimentare destinate consumului uman
, modificată prin Directiva 94/34/CE, s-a stabilit că aceştia pot fi folosiţi dacă: 

· o nevoie tehnologică impune acest lucru, iar obiectivul propus nu poate fi atins prin alte metode economice şi tehnologii utilizate; 

· nu prezintă pericol în dozele stabilite, iar datele ştiinţifice care există nu dovedesc acest lucru; 

· prin utilizarea lor consumatorul nu poate fi înşelat
. 

Înaintea autorizării lor, aditivii alimentari sunt evaluaţi în privinţa siguranţei lor de către Autoritatea Europeană pentru Siguranţa Alimentelor.

Legislaţia comunitară consolidată privind aditivii alimentari este completată de :
· Directiva Parlamentului şi Consiliului 94/36/CE din 30 iunie 1994 privind coloranţii destinaţi utilizării în produsele alimentare
 ; 
· Directiva Parlamentului şi Consiliului 94/35/CE din 30 iunie 1994 privind îndulcitorii destinaţi utilizării în industria alimentară
 ; 
· Directiva Parlamentului şi Consiliului 95/2/CE
 din 20 februarie 1995 privind aditivii alimentari, alţii decât coloranţii şi îndulcitorii
 ;
· Decizia Comisiei 2002/247/CE din 27 martie 2002 de suspendare a introducerii pe piaţă şi a importului de dulciuri pe bază de gelatină care conţin aditivul alimentar E425 konjac
 ;
· Decizia Comisiei din 13 aprilie 2004 de suspendare a introducerii pe piaţă şi a importului de jeleuri preambalate în minicupe care conţin aditivii alimentari E 400, E 401, E 402, E 403, E 404, E405, E 406, E 407, E 407a, E 410, E 412, E 413, E 414, E 415, E 417 şi/sau E 418
 ;
· Regulamentul Comisiei (CE) nr. 884/2007 din 26 iulie 2007 privind măsurile de urgenţă pentru suspendarea utilizării colorantului alimentar E 128 Roşu 2G
 .

În plus, toţi aditivii alimentari autorizaţi trebuie să corespundă criteriilor de puritate prevăzute în detaliu în trei directive ale Comisiei :

· Directiva Comisiei 2008/60/CE din 17 iunie 2008
 ;
· Directiva Comisiei 2008/84/CE din 27 august 2008 de stabilire a unor criterii specifice de puritate pentru aditivii alimentari, alţii decât coloranţii şi îndulcitorii (versiune codificată)
, modificată prin Directiva Comisiei 2009/10/CE din 13 februarie 2009
 ;
· Directiva Comisiei 2008/128/CE din 22 decembrie 2008 de stabilire a unor criterii de puritate specifice pentru coloranţii autorizaţi pentru utilizarea în produsele alimentare (versiune codificată)
.
În decembrie 2008, a fost adoptat un nou pachet legislativ privind agenţii de ameliorare a alimentelor, care va înlocui legislaţia în vigoare. Pachetul constă în Regulamentul nr. 1333/2008 privind aditivii alimentari
, Regulamentul nr. 1332/2008 privind enzimele alimentare
 şi Regulamentul nr. 1334/2008 privind aromele şi anumite ingrediente alimentare cu proprietăţi aromatizante destinate utilizării în şi pe produsele alimentare
. Regulamentul nr. 1333/2008 reuneşte prevederile din directivele privind aditivii şi a intrat în vigoare în ianuarie 2010. Regulamentul privind procedura de autorizare comună pentru aditivi, arome şi enzime va intra în vigoare în decembrie 2010. Regulamentul prevede ca aceste substanţe trebuie să fie evaluate în privinţa siguranţei lor de către Autoritatea Europeană pentru Siguranţa Alimentelor (EFSA) înainte de a fi autorizate spre folosinţă în Uniunea Europeană. 
Conform noii legislaţii, aditivii alimentari care au fost permişi înainte de 20 ianuarie 2009 vor fi reevaluaţi până în decembrie 2020 de către EFSA
.

III. REGLEMENTĂRI LA NIVELUL STATELOR MEMBRE

România
Aditivii alimentari sunt substanţe care se folosesc la prepararea unor produse alimentare în scopul ameliorării calităţii acestora sau pentru a permite aplicarea unor tehnologii avansate de prelucrare (Ordinul Ministerului Sănătăţii nr. 975/1999). 

Actele normative în vigoare în România stabilesc doza limită admisă     într-un anumit aliment pentru fiecare aditiv alimentar. În lista cuprinzând ingredientele, aditivii alimentari se înscriu cu denumirea categoriei urmată de numele specific sau codul C.E
.

În procesul de aderare la Uniunea Europeană, până în 2007, România a preluat directivele europene privind aditivii alimentari. Ca urmare, în industria alimentară din România trebuie să se folosească şi aditivii alimentari cuprinşi în directivele europene.
La data de 3 octombrie 2003 a intrat în vigoare Ordinul comun al Ministrului Sănătăţii şi Familiei nr. 438/18 iunie 2002 şi al Ministrului Agriculturii, Alimentaţiei şi Pădurilor nr. 295/12 iulie 2002, pentru aprobarea Normelor privind aditivii alimentari destinaţi utilizării în produsele alimentare pentru consum uman
. Acest ordin, cu modificările şi completările ulterioare, reprezintă alinierea legislaţiei româneşti la normele acceptate în Uniunea Europeană şi a înlocuit referirile la aditivii alimentari din Ordinul Ministerului Sănătăţii nr. 975/1998.
Aditivii alimentari aparţin următoarelor categorii:
·     conservanţi - substanţe care prelungesc perioada de păstrare a alimentelor prin protejarea lor împotriva alterării produse de microorganisme ;
·     antioxidanţi - substanţe care prelungesc perioada de păstrare a alimentelor prin protejare împotriva oxidării (de exemplu: râncezirea, schimbarea culorii) ; 
·     acidifianţi - substanţe care cresc aciditatea alimentelor, imprimându-le un gust acru ; 
·     substanţe-tampon - folosesc la reglarea şi la menţinerea pH-ului specific alimentului ;
·     antispumanţi - se folosesc pentru reducerea şi prevenirea spumei ;
·     emulsificatori - substanţe care fac posibilă formarea şi menţinerea unui amestec omogen între două sau mai multe faze nemiscibile ;
·     agenti de gelificare - substanţe care permit şi care ajută la formarea gelurilor ;
·     sequestranţi - substanţe care formează complexe cu ionii metalici ;
·     stabilizatori - substanţe care fac posibilă menţinerea proprietăţilor fizico-chimice ale alimentelor, menţinând omogenizarea dispersiilor, culoarea etc. ;
·     substanţe de îngroşare - substanţe care au capacitatea de a mări vâscozitatea produselor alimentare ;
·     îndulcitori - substanţe (altele decât zahărul) care se utilizează pentru a da gust dulce alimentelor; 
·     coloranţi naturali şi coloranţi de sinteză ;
·     agenţi de afânare - substanţe care contribuie la creşterea volumului alimentelor fără a modifica valoarea energetică ;
·     antiaglomeranţi ;
·     potenţiatori de aromă - menţin şi amplifică aroma specifică alimentului;
·     substanţe-suport - facilitează transportul şi utilizarea aditivilor fără a modifica proprietăţile pe care se bazează utilizarea lor ;
·     enzime - folosite în industria alimentară ;
·     aromatizanţi - se împart în trei categorii:
·     substanţe aromate naturale - se obţin prin procese fizice enzimatice sau microbiologice din materii prime de origine vegetală sau animală;
·     substanţe identic naturale - sunt identice din punct de vedere al compoziţiei cu aromele naturale, componentele fiind obţinute prin sinteză;
·     substanţe artificiale - se obţin prin sinteză, având structura şi compoziţia diferite de cele naturale 
(Conform Ordinului Ministerului Sănătăţii Nr. 975/1999).
Pe 2 iunie 2006, Miniştrii europeni ai Sănătăţii au aprobat o nouă revizuire a celor două Directive privind aditivii alimentari şi îndulcitorii. Noile reglementari  conţin cerinţe mai stricte pentru nitriţii si nitraţii din carne, dar permit utilizarea a şapte noi aditivi şi extind utilizarea altor aditivi. 
Consiliul UE a aprobat cu majoritate calificată (Belgia, Danemarca şi Olanda au votat împotrivă), după prima citire, modificarea Directivei 95/2/CE privind aditivii alimentari, alţii decât coloranţii şi îndulcitorii, precum şi a Directivei 94/35/CE privind îndulcitorii alimentari.
Directiva 95/2/CE privind aditivii defineşte o listă de aditivi alimentari autorizaţi (aşa-numitele E-uri), alimentele pentru care pot fi utilizaţi şi condiţiile de utilizare. Directiva trebuia adaptată în lumina recentelor evoluţii tehnice şi ştiinţifice. Modificările se referă la:
- revizuirea unor autorizaţii (nitriţi si nitraţi; suplimente alimentare şi alimente pentru scopuri medicale speciale; p-hidroxibenzoaţi; etc)
- autorizarea unor noi aditivi alimentari (de ex, eritritol, 4-hexilrezorcinol, hemiceluloza de soia, etil-celuloza etc);
-    autorizarea pentru extinderea utilizării unor aditivi alimentari autorizaţi (carbohidrat de sodiu pentru brânzeturi, sorbaţi şi benzoaţi pentru crustacee, dioxid siliconic ca suport, aditivi pentru produse tradiţionale). 

Directiva 94/35/CE privind îndulcitorii pentru alimente defineşte o listă de îndulcitori autorizaţi, produsele alimentare pentru care pot fi folosiţi şi condiţiile de utilizare. Directiva necesită adaptare la progresul tehnic şi ştiinţific.
Modificările privesc autorizarea unui nou aditiv (eritritol). 

Directiva 95/2/CE, anterior modificată prin Directiva 2003/114, este transpusă în România prin:
- Ordinul Ministerului Sănătăţii nr. 975/1998 privind Normele igienico-sanitare pentru alimente (M. Of. nr. 268/1999), cu modificările şi completările ulterioare. Ordinul Ministerului Sănătăţii nr. 246/2006 (M. Of. nr. 253/2006) abrogă o serie de capitole ale Ordinului nr. 975/1998 ;
- Ordinul comun nr. 438/295/2002 pentru aprobarea Normelor privind aditivii alimentari destinaţi utilizării în produsele alimentare pentru consum uman, elaborat de Ministerul Sănătăţii şi Familiei şi Ministerul Agriculturii, Alimentaţiei şi Pădurilor (M. Of. 722/2002), cu modificările şi completările ulterioare. 

Directiva 94/35/CE, anterior modificată prin Directiva 2003/115, este transpusă în România prin:
- Ordinul comun nr. 438/295/2002 pentru aprobarea Normelor privind aditivii alimentari destinaţi utilizării în produsele alimentare pentru consum uman, elaborat de Ministerul Sănătăţii şi Familiei şi Ministerul Agriculturii, Alimentaţiei şi Pădurilor (M. Of. 722/2002), cu modificările şi completările ulterioare. 

În cursul anului 2005, a fost adoptat Ordinul comun nr. 154/43/318/2005 al MS, MAPDR şi ANSVSA (MO nr. 475 din 6 iunie 2005), care modifică şi completează Ordinul MSF şi al MAAP nr. 438/295/2002 pentru aprobarea normelor privind aditivii alimentari destinaţi utilizării în produsele alimentare pentru consumul uman. 

Ordinul a intrat în vigoare în termen de 12 luni de la data publicării. 

Raportul de monitorizare al Comisiei Europene din 16 mai 2006
 a arătat, la capitolul 4.1.1 – Libera circulaţie a mărfurilor, că: "Legislaţia în domeniul aditivilor alimentari nu este încă deplin armonizată cu acquis-ul într-un număr important de domenii precum aditivii, aromatizanţii, materialele care intră în contact cu alimentele, suplimentele alimentare şi alimentele cu destinaţie specială, controalele oficiale, radiaţiile ionizante, apele minerale şi OMG-urile (organisme modificate genetic)." 

Ordinul nr. 165/78/15 din 2010 al ministrului sănătăţii, al ministrului agriculturii şi dezvoltării rurale şi al preşedintelui Autorităţii Naţionale Sanitare Veterinare şi pentru Siguranţa Alimentelor, publicat în Monitorul Oficial nr. 236/14 aprilie 2010, modifică Ordinul 438/295/2002 şi transpune prevederile Directivei 2009/10/CE a Comisiei din 13 februarie 2009 de stabilire a unor criterii specifice de puritate pentru aditivii alimentari, alţii decât coloranţii şi îndulcitorii, publicată în Jurnalul Oficial al Uniunii Europene nr. L44 din 14 februarie 2009.
Franţa
Sediul materiei: Decretul nr. 89-674 din 18 septembrie 1989 privind aditivii alimentari care pot fi utilizaţi în produsele destinate alimentaţiei umane
, cu modificările şi completările ulterioare 
Reglementările naţionale transpun prevederile europene din sectorul agroalimentar
.
În afara ingredientelor utilizate în fabricarea produselor alimentare, pot fi folosiţi aditivii, auxiliarii tehnologici, aromele şi edulcoranţii  pentru a ameliora calitatea organoleptică, valoarea adăugată, conservarea sau însăşi fabricarea alimentelor.
Aditivii reprezintă substanţe adăugate în cantitate mică alimentelor în procesul preparării lor, în scop precis, de ordin tehnologic sau nutriţional.

Aditivii cu scop nutriţional, precum vitaminele, mineralele sau aminoacizii, sunt rezervaţi fără excepţie alimentelor destinate unei alimentaţii specifice – produselor pentru dietă şi regim.

Dimpotrivă, aditivii folosiţi în scopuri tehnologice, precum conservanţii, coloranţii sau emulsificatorii pot fi utilizaţi atât în produsele destinate unei alimentaţii specifice, cât şi alimentaţiei obişnuite. Regulile privind utilizarea acestor substanţe în alimentele destinate unei alimentaţii specifice şi în cele destinate unei alimentaţii curente sunt identice, cu excepţia alimentelor pentru hrana bebeluşilor. În acest caz, regulile sunt mai restrictive.
În ciuda acestui fapt, ei sunt prezenţi sub cele două forme în mod dublu în produsul finit: mai întâi în manieră funcţională, jucând un rol tehnologic în produsul finit, şi în manieră fizică, prin prezenţa lor în produsul finit.
Aditivii alimentari sunt autorizaţi pentru statele membre la nivelul Uniunii Europene.

Înainte de 1988, reglementarea comunitară în materie de aditivi alimentari se limita la directivele care stabileau listele aditivilor, statele membre stabilindu-le condiţiile de utilizare (domeniu de aplicare şi doze).

O modificare a acestei abordări a avut loc pe 21 decembrie 1988 o dată cu publicarea Directivei 89/107/CEE privind aditivii care pot fi utilizaţi în produsele destinate alimentaţiei umane.
Această Directivă, transpusă în dreptul francez prin Decretul nr. 89-674 din 18 septembrie 1989, a prevăzut adoptarea unei directive globale, care să stabilească:
· lista aditivilor alimentari a căror utilizare este autorizată, în excluderea oricărei alteia;

· lista produselor alimentare cărora aceşti aditivi le pot fi adăugaţi;

· condiţiile acestei adăugări.

Definiţie
Art. 1 din Directiva CEE din 21 decembrie 1988 defineşte termenul de aditivi alimentari:
Prin aditiv alimentar se înţelege orice substanţă care în mod obişnuit nu este consumată ca aliment în sine şi de obicei nu se utilizează ca ingredient caracteristic în alimentaţie, având sau nu o valoare nutritivă, şi a cărei adăugare intenţionată produselor alimentare într-un scop tehnologic în stadiul fabricării, transformării, condiţionării, transportului sau antrepozitării lor are ca efect sau se poate estima în mod rezonabil că are ca efect, ca ea să devină prin sine însăşi sau prin derivaţii săi, direct sau indirect, un compus al acestor produse alimentare.
Principiul listei pozitive

Legea de la 1 august 1905
, completată prin decretul de aplicare din        15 aprilie 1912
, a introdus noţiunea de listă pozitivă (lista produselor alimentare autorizate). Este interzisă folosirea în procesul de fabricaţie a unui produs alimentar şi/sau a altor aditivi decât cei a căror utilizare este declarată licită.
Legislaţia comunitară privind aditivii alimentari a preluat acest principiu.
Folosirea unui aditiv nu trebuie să inducă în eroare consumatorul în privinţa calităţii produsului. Aceasta permite acoperirea faţă de tehnicile defectuoase de producţie şi de distribuţie.
Cantitatea autorizată
Cantitatea aditivului alimentar în alimentaţie poate fi stabilită conform principiului quantum satis, potrivit căruia nu este stabilită nicio cantitate maximală. Aditivii trebuie să fie utilizaţi potrivit bunelor practici de fabricaţie, doza repartizată nedepăşind cantitatea strict necesară pentru obţinerea efectului scontat şi cu condiţia de a nu induce consumatorul în eroare.

Doza maximală de adăugare a fiecărui aditiv alimentelor sau băuturilor în care aceştia sunt autorizaţi este prevăzută de lege.

Doza zilnică admisibilă este referinţa definită de Comitetul mixt al experţilor în aditivi alimentari din cadrul OMS ca reprezentând cantitatea medie a unei substanţe exprimată în mg/kg masă corporală care poate fi ingerată zilnic prin intermediul alimentelor pe durata întregii vieţi. Această ingerare nu creează daune manifeste pentru sănătate.
Organul responsabil pentru punerea pe piaţă a alimentelor conţinând aditivi, a căror cantitate este guvernată de acest principiu, trebuie să poată furniza dovezi care să justifice cantitatea utilizată. Agenţii de control pot solicita punerea la dispoziţie a acestor dovezi.

Anumite produse tradiţionale sunt supuse unei interdicţii de a li se adăuga aditivi. În Franţa, este cazul pâinilor de tradiţie franceză, al conservelor de trufe tradiţionale franţuzeşti, al conservelor de melci de tradiţie franceză etc. În alte state europene, anumite produse au de asemenea acest statut special.
Aditivii neautorizaţi
Dacă se doreşte utilizarea unui aditiv care nu se regăseşte pe lista pozitivă, fiind deci interzis, este necesară întocmirea unui dosar de autorizare a folosirii aditivului. O dată întocmit, acesta ajunge la Direcţia Generală a Concurenţei, a Consumului şi Combaterii Fraudelor (DGCCRF), apoi, dacă nu lipseşte niciun element, dosarul este transmis la Agenţia Franceză pentru Securitatea Sanitară a Alimentelor (AFSSA) pentru evaluarea riscurilor prezenţei acestui aditiv în aliment. AFSSA dă un aviz motivat privind folosirea respectivului aditiv.
Aditivii alimentari nu pot fi autorizaţi decât dacă:

· există o necesitate tehnologică privind utilizarea lor;

· nu induc în eroare consumatorul;

· nu prezintă niciun risc pentru sănătatea consumatorului.

Criteriile de puritate
Înaintea autorizării lor, securitatea aditivilor alimentari este evaluată de către Comitetul Ştiinţific al Alimentaţiei Umane, un grup de experţi care consiliază Comisia Europeană asupra problemelor privind produsele alimentare.

Folosirea aditivilor constituie obiectul reglementărilor care prevăd criteriile de puritate şi caracteristicile microbiologice şi chimice pe care aceştia trebuie să le întrunească. Aditivii alimentari nu trebuie să prezinte pericol prin elemente chimice cum ar fi metale grele.

Criteriile de puritate sunt prevăzute în directivele europene.
Obligaţia etichetării

Utilizarea aditivilor alimentari trebuie să fie etichetată pe ambalajul produselor alimentare, pe categorii (antioxidant, conservant, colorant etc.) împreună cu denumirea sau numărul E.

Modalităţile de etichetare ale aditivilor din produsele alimentare şi ale aditivilor vânduţi ca atare producătorilor alimentari şi consumatorilor sunt stabilite de legislaţia comunitară.
În concluzie, aditivii alimentari sunt supuşi următoarelor obligaţii:

· înscrierea pe o listă pozitivă;
· autorizarea folosirii în produsele alimentare;

· respectarea criteriilor de identitate şi puritate;

· indicarea pe eticheta produsului alimentar.

Marea Britanie
Marea Britanie a implementat directivele europene în dreptul intern prin diverse Regulamente care au intrat în vigoare la 1 ianuarie 1996
:
· Regulamentul nr. 3124/1995 privind coloranţii alimentari, cu modificările şi completările ulterioare;

· Regulamentul nr. 3123/1995 privind îndulcitorii alimentari, cu modificările şi completările ulterioare;

· Regulamentul nr. 3127/1995 privind aditivii alimentari, alţii decât coloranţii sau îndulcitorii, cu modificările şi completările ulterioare.
Fiecare dintre acestea implementează câte o Directivă a Parlamentului şi Consiliului, care prevede lista aditivilor alimentari autorizaţi şi condiţiile de folosire. Ele implementează de asemenea Directivele Comisiei care stabilesc criteriile de puritate pentru aditivii respectivi, prin referire la titlul acestor directive
.
Toate aceste reglementări prevăd că expresiile nedefinite în Regulamente au acelaşi înţeles ca şi în Directiva corespunzătoare. Atunci când expresiile nu se regăsesc în Directiva relevantă, ele vor avea automat acelaşi înţeles ca în Legea Siguranţei Alimentare din 1990 – legea cadru sub care sunt adoptate Regulamentele.

Quantum satis

Regulamentele fac referiri unde nu se specifică nivelul numeric maxim pentru utilizarea aditivului, deoarece nu este necesar pe motiv de siguranţă să se stabilească un nivel maxim. În acest caz este stabilit un nivel de quantum satis, definit în Regulamente, ce semnifică faptul că aditivii trebuie folosiţi în produsele alimentare conform bunei practici de producţie. Aceasta înseamnă că nu trebuie folosit un nivel de aditivi mai mare decât este necesar pentru atingerea scopului propus şi nu trebuie folosiţi astfel încât să inducă în eroare consumatorul.
Prevederi de reportare

Toate cele trei Regulamente includ prevederi de reportare. Acestea se aplică majorităţii produselor alimentare autorizate să conţină aditivi alimentari conform acestor Regulamente, însă nu şi celor preparate în special pentru bebeluşi şi copii mici. Aceste prevederi permit prezenţa unui aditiv alimentar autorizat într-un aliment procesat, o dată ce aditivul alimentar este permis de Regulamentele relevante într-unul din ingredientele alimentului procesat. Ele permit de asemenea în cazul aditivilor alimentari autorizaţi prezenţa lor în alimente precum produsele intermediare, în care nu ar fi altfel autorizaţi, dat fiind faptul că aceste alimente vor fi folosite doar în pregătirea unui aliment procesat care se va conforma Regulamentelor relevante.
Categorii de alimente

Toate cele trei Regulamente prevăd un număr de categorii de alimente. Cu excepţia situaţiei în care se face trimitere la o directivă europeană specială în materie de alimentaţie, acestea nu au fost definite. Aceasta s-a făcut pentru a permite un grad necesar de flexibilitate pentru a armoniza diferenţele între tipurile de produse alimentare consumate în diferitele state membre. Totuşi, deoarece cele trei Directive au fost negociate separat, fără o categorizare comună, categoriile de alimente nu sunt întotdeauna direct comaparabile. Atunci când categoriile sunt în majoritate explicite, pot exista cazuri în care este necesară o clasificare în privinţa poziţiei unui anumit produs alimentar. De exemplu, unele alimente pot întâlni descrierea mai mult de unei categorii. Categoriile de alimente au fost împărţite doar pentru a controla utilizarea aditivilor alimentari şi nu au nicio implicaţie pentru etichetarea alimentului.
Deoarece categoriile de alimente nu sunt definite va exista întotdeauna necesitatea unei interpretări
. 

Categorii de alimente netraduse

În Directive există situaţii în care unele categorii de produse alimentare nu au fost traduse în toate limbile oficiale, fapt reflectat şi în Regulamente. În acest caz, aditivii relevanţi sunt permişi doar în aceste produse speciale.
Nivelul maxim sau doza maximă de folosire

Toate cele trei Regulamente restrâng nivelul în care anumiţi aditivi pot fi prezenţi în alimente. Nivelul este denumit „nivel maxim” sau, în cazul Regulamentului privind îndulcitorii alimentari din 1995, „doza maximă de folosire”, şi are două înţelesuri:

1. Nivelul alimentului ca fiind gata de a fi mâncat, ţinând cont de instrucţiunile de folosire. Această regulă se aplică Regulamentelor privind îndulcitorii şi coloranţii din 1995, precum şi în cazul a trei dintre programele prevăzute în Regulamentul privind aditivii alimentari, alţii decât îndulcitorii şi coloranţii. De exemplu, cantitatea unui îndulcitor autorizat într-o sticlă de suc concentrat  poate avea un nivel mai mare decât este prevăzut în Regulamentul privind îndulcitorii alimentari din 1995. Aceasta este acceptabil, dacă există instrucţiuni de diluare astfel încât, la momentul la care produsul este gata de a fi băut, nivelul îndulcitorului autorizat nu este mai mare decât nivelul maxim permis de Regulamente. În Marea Britanie gătitul, atunci când este aplicabil, nu este considerat a fi o instrucţiune suplimentară de folosinţă. Efectul gătitului asupra nivelului aditivilor dintr-un produs diferă în funcţie de un număr de factori variabili. Astfel, dacă ar fi fost considerat o instrucţiune suplimentară de folosinţă, ar fi făcut imposibile respectarea şi aplicarea uniformă a Regulamentelor. 
2. În toate celelalte cazuri din Regulamentul privind aditivii alimentari, alţii decât coloranţii şi îndulcitorii din 1995, nivelul se referă la alimentul vândut.

În producţia unui aliment nivelul aditivilor alimentari prezenţi poate varia uşor între produsele individuale. Atunci când este recunoscut că poate interveni o anumită variaţie într-un grup, producătorilor le revine obligaţia de a se asigura că nivelurile maxime admise de aditivi sunt respectate pentru fiecare din produsele individuale.
Prevederi conţinând principii similare se regăsesc şi în cazul Irlandei
 şi Maltei
.
Italia

Ministerul italian al Sănătăţii a adoptat un proiect care interzice folosirea aditivilor chimici şi a nitrogenului lichid în bucătăriile restaurantelor
. Acest proiect se va aplica până la sfârşitul anului 2010.
Pentru siguranţa cetăţenilor săi, Italia doreşte să elimine din restaurante folosirea anumitor aditivi, care sunt încă folosiţi în procesarea industrială.

Germania
Sediul materiei: Ordonanţa privind autorizarea aditivilor
 din 29 ianuarie 1998, republicată pe 30 septembrie 2009 şi Ordonanţa privind comercializarea aditivilor
 din 29 ianuarie 1998, republicată pe 11 iunie 2009, modificate

Ordonanţa privind autorizarea aditivilor în produsele alimentare conţine definiţii ale termenilor şi tratează probleme precum agenţii de colorare, substanţele îndulcitoare, alţi aditivi, aditivi pentru hrana bebeluşilor, limitele maxime de aditivi, împachetarea şi etichetarea. Art. 10 prevede pedepsele pentru încălcări.
� � HYPERLINK "http://www.codexalimentarius.net/web/index_en.jsp" ��http://www.codexalimentarius.net/web/index_en.jsp�


� Organizaţia Naţiunilor Unite pentru Alimentaţie şi Agricultură


� Organizaţia Mondială a Sănătăţii


� � HYPERLINK "http://ec.europa.eu/food/food/chemicalsafety/additives/comm_legisl_en.htm" ��http://ec.europa.eu/food/food/chemicalsafety/additives/comm_legisl_en.htm�


� � HYPERLINK "http://europa.eu/legislation_summaries/consumers/product_labelling_and_packaging/l21067_en.htm" ��http://europa.eu/legislation_summaries/consumers/product_labelling_and_packaging/l21067_en.htm�


� � HYPERLINK "http://eur-lex.europa.eu/LexUriServ/LexUriServ.do?uri=CONSLEG:1989L0107:20031120:RO:PDF" ��http://eur-lex.europa.eu/LexUriServ/LexUriServ.do?uri=CONSLEG:1989L0107:20031120:RO:PDF�


� � HYPERLINK "http://www.apc-romania.ro/assets/comatosepages/159/1732/Aditivii_alimentari.pdf?1254271467" ��http://www.apc-romania.ro/assets/comatosepages/159/1732/Aditivii_alimentari.pdf?1254271467�


� � HYPERLINK "http://ec.europa.eu/food/fs/sfp/addit_flavor/flav08_en.pdf" ��http://ec.europa.eu/food/fs/sfp/addit_flavor/flav08_en.pdf�


� � HYPERLINK "http://eur-lex.europa.eu/LexUriServ/LexUriServ.do?uri=CONSLEG:1994L0035:20060815:RO:PDF" ��http://eur-lex.europa.eu/LexUriServ/LexUriServ.do?uri=CONSLEG:1994L0035:20060815:RO:PDF�


� � HYPERLINK "http://europa.eu/legislation_summaries/consumers/product_labelling_and_packaging/l21070a_en.htm" ��http://europa.eu/legislation_summaries/consumers/product_labelling_and_packaging/l21070a_en.htm�


� � HYPERLINK "http://eur-lex.europa.eu/LexUriServ/LexUriServ.do?uri=CONSLEG:1995L0002:20060815:RO:PDF" ��http://eur-lex.europa.eu/LexUriServ/LexUriServ.do?uri=CONSLEG:1995L0002:20060815:RO:PDF�


� � HYPERLINK "http://eur-lex.europa.eu/LexUriServ/LexUriServ.do?uri=DD:15:08:32002D0247:RO:PDF" ��http://eur-lex.europa.eu/LexUriServ/LexUriServ.do?uri=DD:15:08:32002D0247:RO:PDF�


� � HYPERLINK "http://eur-lex.europa.eu/LexUriServ/LexUriServ.do?uri=DD:15:11:32004D0374:RO:PDF" ��http://eur-lex.europa.eu/LexUriServ/LexUriServ.do?uri=DD:15:11:32004D0374:RO:PDF�


� � HYPERLINK "http://eur-lex.europa.eu/LexUriServ/LexUriServ.do?uri=OJ:L:2007:195:0008:0009:RO:PDF" ��http://eur-lex.europa.eu/LexUriServ/LexUriServ.do?uri=OJ:L:2007:195:0008:0009:RO:PDF�


� � HYPERLINK "http://eur-lex.europa.eu/JOHtml.do?uri=OJ:L:2008:158:SOM:EN:HTML" ��http://eur-lex.europa.eu/JOHtml.do?uri=OJ:L:2008:158:SOM:EN:HTML�


� � HYPERLINK "http://eur-lex.europa.eu/LexUriServ/LexUriServ.do?uri=OJ:L:2008:253:0001:0175:RO:PDF" ��http://eur-lex.europa.eu/LexUriServ/LexUriServ.do?uri=OJ:L:2008:253:0001:0175:RO:PDF�


� � HYPERLINK "http://eur-lex.europa.eu/LexUriServ/LexUriServ.do?uri=OJ:L:2009:044:0062:0078:EN:PDF" ��http://eur-lex.europa.eu/LexUriServ/LexUriServ.do?uri=OJ:L:2009:044:0062:0078:EN:PDF�


� � HYPERLINK "http://eur-lex.europa.eu/LexUriServ/LexUriServ.do?uri=OJ:L:2009:006:0020:0063:RO:PDF" ��http://eur-lex.europa.eu/LexUriServ/LexUriServ.do?uri=OJ:L:2009:006:0020:0063:RO:PDF�


� � HYPERLINK "http://www.ms.ro/documente/136_1427_LexUriServ3.pdf" ��http://www.ms.ro/documente/136_1427_LexUriServ3.pdf�


� � HYPERLINK "http://www.ms.ro/documente/136_1426_LexUriServ%202.pdf" ��http://www.ms.ro/documente/136_1426_LexUriServ%202.pdf�


� � HYPERLINK "http://www.ms.gov.ro/documente/136_1428_LexUriServ4.pdf" ��http://www.ms.gov.ro/documente/136_1428_LexUriServ4.pdf�


� � HYPERLINK "http://www.efsa.europa.eu/en/anstopics/topic/additives.htm" ��http://www.efsa.europa.eu/en/anstopics/topic/additives.htm�


� Popa Maria, Moise Achim Avram, Studiu privind impactul aditivilor alimentari asupra sănătăţii consumatorilor, � HYPERLINK "http://www.oeconomica.uab.ro/upload/lucrari/820063/41.pdf" ��http://www.oeconomica.uab.ro/upload/lucrari/820063/41.pdf�


� � HYPERLINK "http://www.apc-romania.ro/assets/comatosepages/159/1742/brosuraaditivi.pdf?1254271467" ��http://www.apc-romania.ro/assets/comatosepages/159/1742/brosuraaditivi.pdf?1254271467�


� � HYPERLINK "http://www.mai.gov.ro/Documente/Integrare%20UE/raport_monitorizare_mai2006.pdf" ��http://www.mai.gov.ro/Documente/Integrare%20UE/raport_monitorizare_mai2006.pdf�


� � HYPERLINK "http://www.legifrance.gouv.fr/affichTexte.do?cidTexte=JORFTEXT000000335717&dateTexte=20100518" ��http://www.legifrance.gouv.fr/affichTexte.do?cidTexte=JORFTEXT000000335717&dateTexte=20100518�


� � HYPERLINK "http://pfeda.univ-lille1.fr/iaal/docs/dess2001/sel/pro_fin_rap.pdf" ��http://pfeda.univ-lille1.fr/iaal/docs/dess2001/sel/pro_fin_rap.pdf�


� � HYPERLINK "http://www.legifrance.gouv.fr/affichTexte.do?cidTexte=LEGITEXT000006071118&dateTexte=20100527" ��http://www.legifrance.gouv.fr/affichTexte.do?cidTexte=LEGITEXT000006071118&dateTexte=20100527�


� � HYPERLINK "http://www.legifrance.gouv.fr/affichTexte.do?cidTexte=LEGITEXT000006071233&dateTexte=20100527" ��http://www.legifrance.gouv.fr/affichTexte.do?cidTexte=LEGITEXT000006071233&dateTexte=20100527�


� � HYPERLINK "http://www.reading.ac.uk/foodlaw/additive.htm#2" ��http://www.reading.ac.uk/foodlaw/additive.htm#2�   


�  � HYPERLINK "http://www.food.gov.uk/multimedia/pdfs/guidance.pdf" ��http://www.food.gov.uk/multimedia/pdfs/guidance.pdf�


� Ghidul Agenţiei pentru Standarde Alimentare din Marea Britanie privind interpretarea categoriilor de alimente pentru fiecare regulament este disponibil la adresa � HYPERLINK "http://www.food.gov.uk/multimedia/pdfs/guidance.pdf" ��http://www.food.gov.uk/multimedia/pdfs/guidance.pdf�


� � HYPERLINK "http://www.fsai.ie/legislation/food_legislation/food_additives/introduction.html" ��http://www.fsai.ie/legislation/food_legislation/food_additives/introduction.html�


� � HYPERLINK "http://www.msa.org.mt/rad/foodstuffs/foodimprovementagents/National%20Legislation/1994_89%20-%20Additives%20in%20food%20Regulations.pdf" ��http://www.msa.org.mt/rad/foodstuffs/foodimprovementagents/National%20Legislation/1994_89%20-%20Additives%20in%20food%20Regulations.pdf�





� � HYPERLINK "http://www.caputmundicibus.com/2010/02/italian-government-legislates-against-molecular-cuisine/" ��http://www.caputmundicibus.com/2010/02/italian-government-legislates-against-molecular-cuisine/�


� � HYPERLINK "http://faolex.fao.org/docs/pdf/ger89073.pdf" ��http://faolex.fao.org/docs/pdf/ger89073.pdf�


� � HYPERLINK "http://faolex.fao.org/docs/pdf/ger89055.pdf" ��http://faolex.fao.org/docs/pdf/ger89055.pdf�


� � HYPERLINK "http://faolex.fao.org/cgi-bin/faolex.exe?rec_id=020119&database=FAOLX2&search_type=link&table=result&lang=eng&format_name=@ERALL" ��http://faolex.fao.org/cgi-bin/faolex.exe?rec_id=020119&database=FAOLX2&search_type=link&table=result&lang=eng&format_name=@ERALL�

